Түркіменстанда темекі үшін төбелес болып жатыр
"Түркіменстанда темекі үшін төбелес болып жатыр" | "https://abai.kz/post/45171"
TITLE: Түркіменстанда темекі үшін төбелес болып жатыр
URL: https://abai.kz/post/45171
META: "Түркіменстанда темекі үшін төбелес болып жатыр" | "https://abai.kz/post/45171"
DATE: 21.09.2016
AUTHOR(s): Абай-Ақпарат
TOTAL WORDS: 114
TEXT: Соңғы уақытта Түркіменстанның  астанасы Ашхабад қаласында полицейлер мемлекеттік дүкендерде темекі сататын жерлерде жиі болатын төбелестерді тәртіпке келтірумен әлек. Соңғы оқиға орталықтағы цирктің маңындағы дүкенде болған. Онда темекіні таңғы сағат 8-ден сата бастаған. Бірақ сатушылар екі сағаттан кейін дүкенді жауып, полиция шақыруға тура келген. Сатушылар кезекте тұрған адамдар арасында туған жанжалды тоқтата алмаған. Полиция жасағы темекі алу үшін жиналған 500-ден аса адамды әрең тарқатқан. Бұл дүкенде бір темекі қорабы 12 манатқа (шамамен 2,5 доллар) сатылған. Бір адамға тек бір қорап темекі ғана берілген. Ал қолда бір темекі 42 (шамамен 8 доллар) манатқа сатылады, бір данасы – 3 манат. Соңғы бірнеше аптадан бері Түркіменстанда темекі сатылмайды. Осыған дейін жеке мекемелерге темекіні сырттан әкелуге тыйым салынған. Абай-ақпарат
